Diari Oficial de la Generalitat Valenciana


Sumari del DOGV 6944, del 16-01-2013 (2013/207)

RESOLUCIÓ de 21 de desembre de 2012, de la Direcció General de Transports i Logística, per la qual s'accepta el desistiment de la sol·licitud per a l'adequació, ampliació i explotació de l'àrea de carena, i per a l'execució d'obres d'adequació i ordenació, sense explotació, de la planta d'amarratges d'ús públic; i ampliació de l'espill d'aigua de la zona nautic esportiva 3, en el port de Santa Pola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6944

Data del DOGV
:   16-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/207


Data del document
:   21-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 21 de desembre de 2012, de la Direcció General de Transports i Logística, per la qual s'accepta el desistiment de la sol·licitud per a l'adequació, ampliació i explotació de l'àrea de carena, i per a l'execució d'obres d'adequació i ordenació, sense explotació, de la planta d'amarratges d'ús públic; i ampliació de l'espill d'aigua de la zona nautic esportiva 3, en el port de Santa Pola. [2013/207]  
Amb data 28 de setembre de 2006 el representant legal de Marina Miramar, SA, va sol·licitar l'atorgament de concessió per a l'adequació, ampliació i explotació de l'àrea de carena i per a l'execució d'obres d'adequació i ordenació, sense explotació, de la planta d'amarratges d'ús públic; i ampliació de la zona nauticoesportiva 3 del port de Santa Pola.  
Atés que amb data 29 de novembre de 2012 pel representant legal de Marina Miramar, SA, es va presentar un escrit de desistiment de la sol·licitud formulada a la qual s'ha fet referència adés.  
  
Atés que l'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que «tot interessat podrà desistir de les seues sol·licitud o, en el cas de no estar prohibit per l'ordenament jurídic, renunciar als seus drets», i l'article 91 del mateix text legal establix que «l'Administració acceptarà de pla el desistiment o la renúncia, i declararà conclús el procediment»  
Atés que l'article 42 de la mateixa llei establix: «en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i de les normes aplicables».  
Fent ús de les atribucions conferides pel Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient i la resolució de 27 de febrer de 2012, de la Conselleria d'Infraestructures, Territori i Medi Ambient, sobre delegació de determinades competències en distints òrgans de la conselleria, resolc:  
  
Primer  
Acceptar el desistiment formulat per Marina Miramar, SA, a la sol·licitud de concessió per a l'adequació, ampliació i explotació de l'àrea de carena i per a l'execució d'obres d'adequació i ordenació, sense explotació, de la planta d'amarratges d'ús públic; i ampliació de la zona nauticoesportiva 3 del port de Santa Pola.  
  
Segon  
Procedir a l'arxivament de l'expedient tramitat per a la concessió referida.  
  
Tercer  
Ordenar la publicació de la present resolució per mitjà d'un anunci en el Diari Oficial de la Comunitat Valenciana.  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que esgota la via administrativa, pot interposar-se, amb caràcter potestatiu, recurs de reposició davant del mateix òrgan que va dictar la resolució, en el termini d'un mes, comptat des de l'endemà de la notificació, per raó del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
  
No obstant el que disposa el paràgraf anterior, la present resolució pot ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició d'un recurs contenciós administratiu en el termini de dos mesos, comptat des de l'endemà de la notificació d'este document, de conformitat amb l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Sense perjuí de la utilització de qualsevol altre recurs que es considere oportú.   
  
  
València, 21 de desembre de 2012.- El director general de Transports i Logística: Carlos J. Eleno Carretero.